বাজেটে সাধারণ মানুষের জন্য অনেক সুযোগ তৈরি করে দিয়েছেন নরেন্দ্র মোদী। এমনটাই মনে করছেন বিনিয়োগ বিশেষজ্ঞ অমিতাভ গুহ সরকার। তাঁর মতে, আশা ছিল ‘নোটবাতিল’-এর পরে সরকার আয়করের ঊর্ধ্বসীমা বাড়িয়ে দেবে। সেই আশা পূর্ণ না হলেও, সরকার ৫ লাখ টাকা আয়ের উপর করের হার ১০ শতাংশ থেকে কমিয়ে ৫ শতাংশ করে দেওয়ায় বহু মানুষের হাতে বছরে কম করেও  বাড়তি ১২,৫০০ টাকা থাকবে। হাতে এই বাড়তি টাকা অবশ্যই মধ্যবিত্তদের স্বস্তি দেবে বলেও মনে করছেন অমিতাভ। 
এছাড়াও, ব্যক্তিগত মালিকানাধীন ফ্ল্যাট বিক্রিতেও যে ‘ক্যাপিট্যাল গেইন’-এর মেয়াদ ৩ বছর থেকে কমিয়ে ২ বছর করা হয়েছে তা সাধারণ মানুষকে রিয়্যাল এস্টেটে বিনিয়োগে আরও বেশি করে উদ্যোগী করবে বলেই মনে করছেন এই বিনিয়োগ বিশেষজ্ঞ। তবে, তাঁর মতে সবচেয়ে বড় পদক্ষেপ এবার সরকার নিয়েছে ডিজিটাল ব্যবস্থায় নানা ঘোষণার মাধ্যমে। সবচেয়ে তাৎপর্যপূর্ণ, এই ঘোষণা যুবসম্প্রদায়কেই সবচেয়েবেশি উপকৃত করবে। 
জেনে নিন নতুন আয়কর কাঠামোয় কোথায় বিনিয়োগে আপনার লাভ: 
২০১৭-১৮-র আর্থিক বাজেট মানুষের কাছে কতটা আশার? কী বলছেন বিনিয়োগ বিশেষজ্ঞ অমিতাভ গুহ সরকার? 

বিনিয়োগের সুযোগ কতটা বাড়ল? ফ্ল্যাট কেনা-বেচা কতটা সুবিধা বাড়ল? যুব সম্প্রদায়ই বা কী পেল এই বাজেটে? বললেন বিনিয়োগ বিশেষজ্ঞ অমিতাভ গুহ সরকার